REPUBLIKA HRVATSKA

VUKOVARSKO-SRIJEMSKA ŽUPANIJA

Osnovna škola Borovo

Trg palih boraca 30, 32227 Borovo

Šifra škole:16-421-003

RKDP: 23106

RAZINA:31

Matični broj: 03007987

OIB: 62606844559

Šifra djelatnosti:8520

Borovo, 30. siječnja 2025. godine

***BILJEŠKE UZ FINANCIJSKI IZVJEŠTAJ ZA RAZDOBLJE 01.01.2024. – 31.12.2024.***

Osnovna škola Borovo posluje u skladu sa Zakonom o odgoju i obrazovanju u osnovnoj školi, te Statutom škole. Vodi proračunsko računovodstvo temeljem Pravilnika o proračunskom računovodstvu i Računskom planu (NN 124/14, 115/15, 87/16, 3/18, 126/19, 108/20, 158/23) a financijske izvještaje sastavlja i predaje u skladu s odredbama Pravilnika o financijskom izvještavanju u proračunskom računovodstvu NN 03/15, 93/15, 135/15, 2/17, 28/17, 112/18, 126/19, 145/20, 32/21, 37/22.

Osnovna škola Borovo je proračunski korisnik, koji se financira iz proračuna Republike Hrvatske i to sredstva za plaće i naknade plaća, te iz Županijskog proračuna za materijalne rashode.

***1. Bilješke uz obrazac PR – RAS Izvještaj o prihodima i rashodima, primicima i izdacima***

1. **PRIHODI POSLOVANJA**

Prihodi poslovanja odstupaju na više za izvještajno razdoblje tekuće godine za 16,4 % u odnosu na izvještajno razdoblje prethodne godine, zbog povećanja koeficijenata zaposlenika, te uvođenja novog materijalnog prava – uskrsnice, koja se ranije nije isplaćivala.

1. **POMOĆI OD SUBJEKATA UNUTAR OPĆEG PRORAČUNA**

Prihodi poslovanja odstupaju na više za izvještajno razdoblje tekuće godine za 24,6 % u odnosu na izvještajno razdoblje prethodne godine.

1. **POMOĆI PRORAČUNU IZ DRUGIH PRORAČUNA**

Sredstva donirana kao tekuće pomoći iz drugih proračuna u protekloj godini nismo imali.

1. **POMOĆI PRORAČUNSKIM KORISNICIMA**

Iskazana su sredstva dostavljena iz proračuna Ministarstva znanosti i obrazovanja koja se knjiže kao tekuće i kapitalne pomoći proračunskim korisnicima iz proračuna koji im nije nadležan i veća su za 26,6 % u odnosu na ostvareno u izvještajnom razdoblju prethodne godine. Navedena sredstva uključuju troškove rada zaposlenika te udžbenike za učenike svih razreda.

Povećanje prihoda posljedica je povećanja osnovice za obračun plaća zaposlenika, povećanje koeficijenata, te uvođenja novog materijalnog prava - uskrsnice.

1. **PRIJENOSI IZMEĐU PRORAČUNSKIH KORISNIKA ISTOG PRORAČUNA**

Prihodi ostvareni od Javne ustanove za upravljanje zaštićenim dijelovima prirode Vukovarsko-srijemske županije temeljem Odluke o isplati naknade ''Zaštita i očuvanje bijele rode u 2024. godini'', kojom se utvrđuje isplata naknade vlasnicima objekta na kojima se nalaze gnijezda bijelih roda. OŠ Borovo ima dva gnijezda bijelih roda.

1. **PRIHODI PO POSEBNIM PROPISIMA**

Prihode po posebnim propisima u protekloj godini nismo imali.

1. **PRIHODI OD PRODAJE PROIZVODA I ROBE TE PRUŽENIH USLUGA**

Prihodi su znatno umanjeni u odnosu na prošlu godinu zbog smanjenih prihoda od najma sportske dvorane i proizvodnje električne energije.

1. **PRIHODI OD DONACIJA**

Odnose se na donacije fizičkih i pravnih subjekata za organizaciju ekskurzije 3. i 8. razreda te maturalne večeri učenika 8. razreda.

Kapitalne donacije odnose se na donacije knjiga za školsku knjižnicu.

1. **PRIHODI IZ NADLEŽNOG PRORAČUNA**

Prihodi iz nadležnog proračuna su umanjeni u odnosu na prihode iz prošle godine zbog prelaska na županijsku riznicu, račune za lož ulje koje je Škola dobivala, idu direktno na Županiju kao i računi za prijevoz učenika, te ih više ne iskazujemo u poslovnim knjigama, nego županija iskazuje u svojim poslovnim knjigama i pokriva te troškove.

1. **RASHODI POSLOVANJA**

Rashodi poslovanja su veći u odnosu na prethodno razdoblje za 16,7 %, a najveći udio ima povećanje rashoda za zaposlene. Povećana je osnovica za obračun plaća zaposlenika, povećani su koeficijenti, uvedeno novo materijalno pravo – uskrsnica. U okviru rashoda za zaposlene isplaćeni su uskrsnica i regres za godišnji odmor te ostale pripadajuće naknade (jubilarne nagrade i pomoći).

1. **MATERIJALNI RASHODI**

Materijalni rashodi su znatno smanjeni od prethodnog izvještajnog razdoblja iz razloga što smo prešli na županijsku riznicu, te račune za grijanje škole i prijevoz učenika više ne knjižimo kao naš trošak, nego ide direktno na Županiju, koja i pokriva te troškove.

1. **FINANCIJSKI RASHODI**

Financijski rashodi odnose se na plaćanje provizije banci za njene usluge, te je došlo do značajnog smanjena, iz razloga prelaska na županijsku riznicu i zatvaranja žiro računa Škole i prelaska na jedinstven županijski račun.

1. **RASHODI ZA NABAVU NEFINACIJSKE IMOVINE**

Nije preveliko odstupanje u odnosu na prethodno razdoblje, došlo je do smanjenja. Nabavljene su knjige za knjižnicu te besplatni udžbenici za sve učenike Škole.

1. **UKUPAN MANJAK PRIHODA**

U 2024. Osnovna škola Borovo je ostvarila višak prihoda u iznosu od 8.226,76 eura.

Obzirom da je iznos prenesenog manjka iz 2023. godine 7.062,15 eura, a višak prihoda za 2024. godinu 8.226,76 eura, prebijanjem viškova i manjkova, višak prihoda raspoloživ u sljedećem razdoblju iznosi 1.164,61 eura.

***2. Bilješke uz bilancu – OBRAZAC BILANCA***

1. **IMOVINA**

Vrijednost imovine je manja za 0,1 % u odnosu na prethodno razdoblje te nije dovelo do većih odstupanja od ostvarenja u izvještajnom razdoblju prethodne godine.

1. **NEFINACIJSKA IMOVINA**

Vrijednost nefinancijske imovine je manja za 1,0 % u odnosu na prošlu godinu.

1. **FINANCIJSKA IMOVINA**

Financijska imovina je u odnosu na početak izvještajnog razdoblja veća i to za 7,6 %. Razlog tome je što smo plaće za 12. mjesec 2024.g., račune koji su došli u siječnju a odnose se na 2024. g. evidentirali na skupini 193 vremensko razgraničenje-kontinuirani rashodi budućih razdoblja.

1. **OBVEZE**

Obveze u 2024. veće su za 0,2 % u odnosu na prethodnu godinu, što nije dovelo do većih odstupanja od ostvarenja u izvještajnom razdoblju prethodne godine.

1. **VLASTITI IZVORI**

Vlastiti izvori su manji za 0,1 % u odnosu na prethodno razdoblje, smanjenje vlastitih izvora nije dovelo do većih odstupanja od ostvarenja u izvještajnom razdoblju prethodne godine.

1. Obvezne bilješke uz Bilancu iz čl. 15. Pravilnika se ne iskazuju, jer školska ustanova takve podatke nema iskazane u Bilanci.

Popis ugovornih odnosa i slično koji uz ispunjenje određenih uvjeta mogu postati obveza, na dan 31. prosinca 2024. nemamo u našoj evidenciji.

Popis ugovornih odnosa i slično koji uz ispunjenje određenih uvjeta mogu postati imovina, nemamo u našoj evidenciji na dan 31. prosinca 2024. godine.

Sudske sporove u tijeku na dan 31. prosinca 2024. godine-nemamo.

1. ***Bilješke uz obrazac RAS funkcijski***
2. **OBRAZOVANJE**

Rashodi za obrazovanje su veći za 16,1 % u odnosu na proteklu godinu.

1. **DODATNE USLUGE U OBRAZOVANJU**

Dodatne usluge u obrazovanju su manje za 3,1 % i odnose se na školsku kuhinju OŠ Borovo. Nije došlo do značajnog odstupanja od izvještajnog razdoblja prethodne godine.

U obrazac su također uključeni i ukupni rashodi poslovanja i rashodi vezani za prehranu učenika ostvareno u 2024. godini.

1. ***Bilješke uz obrazac P-VRIO***

 Sukladno Odluci Hrvatske akademske i istraživačke mreže – CARNET od 01.01.2024. o prijenosu prava vlasništva na opremi na OŠ Borovo, iskazan je iznos sadašnje vrijednosti opreme. Nefinancijska imovina koja je nabavljena u sklopu Programa cjelovite kurikularne reforme, prema uputi Ministarstva vodila se na izvanbilančnim zapisima, do odluke o prijenosu vlasništva što je i vidljivo u obrascu. Prema Odluci o isknjiženju i prijenosu imovine koja se vodila u poslovnim knjigama Ministarstva znanosti i obrazovanja, napravljen je prijenos sadašnje vrijednosti dobivene imovine u poslovne knjige Škole u iznosu 32.573,68 eura.

1. ***Bilješke uz obrazac OBVEZA***
2. **STANJE OBVEZA 1. SIJEČNJA 2024. GODINE**

Stanje obveza 01.01.2024. godine iznosi 116.867,47 eura, odnosi se na neplaćene račune te plaću za prosinac 2023. godine, a koji su podmireni početkom 2024. godine.

1. **STANJE OBVEZA NA KRAJU IZVJEŠTAJNOG RAZDOBLJA**

Ukupne obveze na kraju izvještajnog razdoblja iznose 117.100,72 eura, a odnose se na plaće zaposlenika te neplaćene račune čije dospijeće je u 2025. godini.

1. **STANJE DOSPJELIH OBVEZA NA KRAJU IZVJEŠTAJNOG RAZDOBLJA**

Odnose se na materijalne rashode i iznose 1.437,06 eura, odnosno račune koji su podmireni u 2025. godini.

1. **STANJE NEDOSPJELIH OBVEZA NA KRAJU IZVJEŠTAJNOG RAZDOBLJA**

Stanje nedospjelih obveza na kraju izvještajnog razdoblja iznosi 115.663,66 eura i odnosi se na plaće zaposlenika za prosinac 2024. godine i materijalne rashode.

 Osoba za kontakt: Ravnatelj:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Tanja Bauranov, mag.oec. Tihomir Jakovljević, prof.

Voditelj računovodstva

Telefon za kontakt: 032/438-726

E-mail: tanja.velimirovic@skole.hr